ఇదిగో మొదలుపెడదాం.
గుడ్ ఈవెనింగ్, అమెరికా.
ప్రెసిడెంట్ బర్డిక్ పర్యావరణ ఒప్పందంపై ప్రసంగం
మన జీవితకాలంలో మనం కొన్ని నిర్ణయాలని
చాలా నిజాయితీగా తీసుకోవలసి వస్తుంది.
పూర్వకాలంలో అటువంటి నిర్ణయాలను దేవుళ్ల మీద భారం వేసేవారు.
కానీ ప్రస్తుతం ఉన్న క్లిష్ట పరిస్థితులలో పరిమితమైన మానవ అనుభవాలతోనే
మనం చర్యలు తీసుకోవలసిన అవసరం ఏర్పడింది.
నేను మార్గనిర్దేశనం కోసం ప్రార్థనలు చేశాను,
తోటి జి22 నాయకుల వివేకాన్ని మాకు అందించాలని కోరాను
ఇంకా సైంటిస్టులనీ, వ్యాపారవేత్తలనీ,
మత పెద్దలనీ, ఇతర జాతులకు చెందిన నాయకులనీ ఈ విషయం కోసం సంప్రదించాను.
ఇప్పుడు మేమంతా ఒక నిర్ణయానికి వచ్చాం.
పర్యావరణ సంరక్షణ ఒప్పందం, సిఐటి 2 మీద నేను సంతకం చేస్తున్నాను,
అదే సమయంలో జియో ఇంజినీరింగ్ పైన
లేదా పర్యావరణంలో మార్పులకు దోహదం చేసే కృత్రిమ చర్యలు అన్నింటిపైనా నిషేధాన్ని పొడిగిస్తున్నాను.
మనకి కావలసిన పరిష్కారాన్ని టెక్నాలజీ మాత్రమే అందించలేదు.
ఆల్ఫా, ఆపేయ్.
-హేయ్, రో. -నేను ఇది చూడలేను.
కంగ్రాట్స్, నాన్నా. ప్రెసిడెంట్ నీ సలహాని స్వీకరించింది.
-బాబు, ఇంక చాలు. -ఇక మన పని అయిపోయింది.
నీకు నువ్వు గర్వపడుతున్నావు అనుకుంటా.
మీ భవిష్యత్తుని కాపాడటం కోసం నేను ఆమెకు ఆ సలహా ఇచ్చాను, బాబు.
ప్రతి ఒక్కరికీ, నా క్షమాపణలు.
హేయ్, ఆల్ఫా, ఆన్ చేయి. సారీ.
ఈ క్లిష్ట పరిస్థితికి పరిష్కారాల కోసం మనం ఇతర మార్గాలను అన్వేషించాలి.
ప్రపంచ వాతావరణ మార్పు +2.20 డిగ్రీల సెల్సియస్
తీవ్ర ఉష్ణోగ్రత కారణంగా సంభవించిన మరణాలు (సంవత్సరానికి) 11,13,555
ఆరు నెలల తరువాత
15:08:23 గ్రీన్విచ్ మీన్ టైమ్
రోవన్ నుంచి ఇంకా ఏ సమాచారం అందలేదా?
నాకు తెలిసినంత వరకూ, ఇది చెత్తగా ఉంది.
అతను వస్తున్నాను అని చెప్పాడు. ఇక్కడికి రావాలి.
ఈ రోజు ఫాదర్స్ డే. నువ్వు అతని తండ్రివి.
నా ఇరవై ఏళ్ల వయస్సులో, ఫాదర్స్ డే అంటే నాకు కూడా పెద్దగా ఆసక్తి ఉండేది కాదు.
ఇంకా మా నాన్న నాలాగ మూడు పెళ్లిళ్లు కూడా చేసుకోలేదు, కాబట్టి అది గమనించాలి.
సరే, మనం రేపటి వరకూ తిరిగి రానక్కరలేదు,
కాబట్టి నువ్వు సెలబ్రేట్ చేసుకోవడానికి ఏం చేయాలి అనుకుంటున్నావో నువ్వే నిర్ణయించు,
-ఈలోగా నేను వెళ్లి విందు ఏర్పాట్లు చేస్తాను. -సరే.
రోవన్ కి మళ్లీ ఫోన్ చేయి.
నేను ఇక్కడ ప్రసంగించబోతున్నాను...
జిబూటీ
...ఇంకా ఈ గాజు తలుపుల వెనుక భారీ ప్రదర్శన ఉండబోతోంది.
అది జోనథన్ ఫోనా?
నువ్వు ఆ ఫోన్ కి బదులు ఇవ్వచ్చు.
అవును, కానీ ఏం చెప్పాలి?
అదే, "హ్యాపీ ఫాదర్స్ డే" అని చెప్పు.
సరే, అది చెప్పడం తేలికే. కానీ ఆ తరువాత జరిగేది భరించడమే కష్టం.
నీకు తెలుసా, మీ నాన్న నాకు హెమింగ్వే కొటేషన్లు చెప్పేవాడు.
"ఈ ప్రపంచం ఒక గొప్ప ప్రదేశం అందుకే దాని కోసం పోరాటాలు చేయచ్చు."
బహుశా నువ్వు ఆ ప్రయత్నం చేయాలి.
నేను నీకు సహాయం చేస్తున్నానని తెలిస్తే మీ నాన్న కుమిలిపోతాడు.
బహుశా ఆయన గర్వంగా భావిస్తాడేమో కూడా.
అదేమిటో మనకి త్వరలోనే తెలిసిపోతుంది.
సరే, జియో ఇంజినీరింగ్ గురించి మనం ఎప్పటికీ అంగీకారానికి రాలేం, అది తెలుసు.
కానీ ఈసారి ఆరు నెలలే, తెలుసా. ఇది ఎలాగంటే తనకి తన లక్ష్యం గురించి స్పష్టమైన ధ్యాస ఉంది.
మనం ఇంక ఏ విషయం గురించి కూడా మాట్లాడలేము.
వాడికి కొద్దిగా ఏకాంతం కావాలి. అది...
సారీ.
రోవన్?
వాడు నీకు కనిపించాడా?
డ్జిబూటి. తన ఆల్ఫా సోషల్ కి లాగ్ ఆన్ అయ్యాడు.
-ఆమె కూడా అతనితో ఉందా? -చాలా రకాలుగా అది తప్పు.
లండన్
ఇలా చూడు. మామూలు బిజినెస్ తనిఖీలు మాదిరిగానే చేయి.
-మనం ఎప్పుడూ ఇలాగే చేశాం. -ఇక్కడ నువ్వు ఇంక
ఉద్యోగం చేయడం లేదు, కాబట్టి అది అబద్ధం.
ఆల్ఫా కొందరు మనుషుల మీద గూఢచర్యం చేస్తోందన్న వార్త బయటకు రావడం మాకు అసలు ఇష్టం లేదు.
దయచేసి విను. ఇది నిఘా వ్యవహారం కాదు.
మనం ఆమె పాస్ వర్డ్ ని హ్యాక్ చేయడం లేదు.
కేవలం చెల్లింపుల వివరాలు చూడు చాలు.
తను, అంటే... తను పెడిక్యూర్ చేయించుకుందా?
తనకి ఇష్టమైన స్నీకర్స్ కోసం సెర్చ్ చేసిందా,
-లేదా... ఇవి చాలా మామూలు విషయాలు. ఒకసారి చూడు. -జాన్, నిజంగా.
-ఇది చాలా సులభం. -నువ్వు ఇప్పుడు అమెరికన్ ప్రభుత్వ అధికారివి.
ఈ పని చేయమని సిఐఎని అడుగు.
లేదా పాత కాలపు పద్ధతిని అనుసరించి మీ అబ్బాయికి ఫోన్ చేయి సరిపోతుంది.
సరే, నేను ఇప్పటికే అరడజను సార్లు ప్రయత్నించి చూశాను. వాడు కనీసం ఫోన్ తీయడం లేదు.
నాకు పిల్లలు ఎందుకు లేరో ఇప్పుడు తెలిసిందా.
వాళ్లు జిబూటీలో ఎందుకు ఉన్నారు?
"వాళ్లు" అని నేను చెప్పలేదు. నేను "రోవన్" అని మాత్రమే చెప్పాను.
ఆమె ఫ్యాన్ క్లబ్ లో మీ అబ్బాయి చేరడం నీకు ఇష్టం లేకపోతే, నువ్వు ఆమెని పెళ్లి చేసుకోకుండా ఉండాల్సింది.
థాంక్స్. అవును, సరే, ఈ పని మీదే ఉండు. నాకు తాజా విషయాలు చెబుతూ ఉండు.
-రోవన్ గురించి ఏమైనా సమాచారం అందిందా? -లేదు. ఉద్యోగ వ్యవహారం.
నేను వాడి వయస్సులో ఉన్నప్పుడు, నా తల్లిదండ్రులతో ఎప్పుడూ గొడవ పడుతూనే ఉన్నాను.
నువ్వు గొడవ పడ్డావా? వాళ్ల ఐవీ లీగ్ సూపర్ స్టార్ నువ్వు. దేని గురించి?
మామూలు టీనేజ్ కుర్రాళ్ల మాదిరిగానే.
నేను ఎంపిక చేసుకున్న బాయ్ ఫ్రెండ్. ఈ ప్రపంచపు విధిని మార్చేవాడు.
దిగువ స్థాయి నుండి ప్రారంభించి గొప్పగా ఎదిగిన వ్యక్తి.
ఒక గణిత ఉపాధ్యాయుడి కుమార్తె ఇంకా ఇండియాలోని బద్లాపూర్ నుంచి వచ్చిన ఇంజినీరు.
గీత మిశ్రా ఈ రోజు ఒక సిఇవోగా ఇంకా న్యూ స్కై ఇనీషియెటివ్స్ వ్యవస్థాపకురాలిగా మన ముందు నిలబడి ఉన్నారు
ఈ ప్రపంచపు మొదటి మానవరహితమైన పూర్తిగా కార్బన్ న్యూట్రల్ కార్గో విమానం
ప్రారంభ ప్రయాణాన్ని సెలబ్రేట్ చేసుకోవడం కోసం ఆమె ఇక్కడికి వచ్చారు,
సుదీర్ఘ కాలం గాలిలోనే ఉండగల సామర్థ్యం ఈ విమానం ప్రత్యేకత.
ఒకే ఒక్కడు రోవన్.
గీత మిశ్రాని అందరూ అభినందించండి.
థాంక్యూ, హైరమ్. ద రోవన్ విమానం గాలిలో ఎగిరేలా చేయడంలో నువ్వు చేసిన సహాయానికి ధన్యవాదాలు.
అవును, ద రోవన్.
ఈ రోజు మనతో ఉన్న నా సవతి కొడుకు ఇంకా సహోద్యోగి, రోవన్ షోపిన్, పేరునే ఆ విమానానికి పెట్టాం.
వచ్చి మా వందనాన్ని స్వీకరించు.
ఆ పేరు నీకు నచ్చిందా?
నచ్చింది.
మా విమానంలో కంప్యూటర్ ఇంటర్ఫేస్ విషయంలో రోవన్ అభివృద్ధి చేసిన టెక్నాలజీ
ఈ మానవరహిత విమానం గతంలో ఎప్పుడూ లేని విధంగా రూపొందడానికి దోహదం చేసింది.
అతను తన సవతి తల్లి అంత తెలివైన వాడని చెప్పగలను,
కానీ ఆ విషయంలో అతని తండ్రి కృషి కూడా ఉండే ఉంటుందని నా అనుమానం.
ఇప్పుడు, మీలో చాలామందికి తెలుసు, నేను పందేలు కాసే ఆడదాన్ని.
నాతో పాటు పందెం కాసి, ఇంకా నా మీద పందెం కాసి,
మీ డబ్బుని పెట్టుబడి పెట్టిన ఇక్కడ ఉన్న అందరికీ నేను థాంక్స్ చెప్పాలని అనుకుంటున్నాను.
ఇంకా మీకు స్పష్టం చేయాలి
ఈ కార్బన్ న్యూట్రల్ టెక్నాలజీ మీద నాకు ఎంత నమ్మకం ఉందంటే,
ఈ రోజు టెస్ట్ ఫ్లయిట్ ని నేనే స్వయంగా నడుపుతున్నాను.
ఆ విమానాలు పూర్తిగా సామాగ్రితో నిండిపోయింది ఇంకా
ఈ రోజు ప్రదర్శన కోసం గరిష్ట పరిమితి 250 టన్నుల బరువును మోసుకెళ్లబోతోంది.
అతి విలువైన ఈ కార్గోని రూపొందించడంలో రోవన్ ని నమ్మవలసిందిగా మిమ్మల్ని అడుగుతున్నాం గనుక,
సహజంగానే నా మీద నేనే ప్రయోగం చేసుకోవడానికి సిద్ధమయ్యాను.
థాంక్యూ.
నేను నీకు ఇది ఎందుకు చెబుతున్నానో తెలియదు, కానీ వాళ్ల ఆచూకీ నాకు తెలిసింది.
"వాళ్లా?" అయితే, వాళ్లు కలిసే ఉన్నారా? అది దుర్మార్గం.
నీకు ఒకటి ఇప్పుడే పంపిస్తున్నాను.
థాంక్యూ, హైరమ్. ఇంకా రోవన్ ని తీసుకురావడంలో నువ్వు చేసిన సాయానికి కూడా థాంక్యూ.
ఆ వెనుక ఉన్నది ఏంటి?
నువ్వు నాకు "థాంక్యూ" చెప్పాలి.
థాంక్యూ. ఆ చెత్తది అది ఏంటి?
అది ఎన్.ఎస్.ఐ. వాళ్ల కొత్త పైలెట్ రహిత కార్గో డ్రోన్. చాలా గోప్యంగా ఉంచారు. మీడియాని నిషేధించారు.
ఇది నీకు ఎలా దొరికింది?
ఆ గదిలో అక్రమంగా ఒక ఫోన్ ద్వారా సంపాదించాను.
దయచేసి నాకేసి ఆశ్చర్యంగా చూడకు.
స్పష్టంగా, ఆ విమానానికి ఆమె "ద రోవన్" అని పేరు పెట్టింది.
ఓరి దేవుడా.
అతను ఎందుకు అక్కడ ఉన్నాడో అదే చెబుతోంది.
ఆ విషయాన్ని వాడు నాకు ఎందుకు చెప్పలేదో దానికి కారణం తెలియడం లేదు.
పైలెట్ రహిత విమానాన్ని తను ఎందుకు నడపడానికి సిద్ధపడిందో అది కూడా తెలియడం లేదు.
అది నీకు ఏమైనా అర్థవంతంగా అనిపిస్తోందా?
ఇందులో ఏదీ నాకు అర్థవంతంగా అనిపించడం లేదు, జాన్.
నేను ఈ మొత్తాన్ని చెరిపేస్తున్నాను.
థాంక్యూ, మార్తా. నువ్వు చాలా రిస్కు చేశావని నాకు తెలుసు.
పుండు మీద కారం జల్లుతున్నా అనుకోకు,
కానీ ఈ రోజు ఆ విమానం పనితీరుని చూసి మిస్టర్ బిల్టన్ కొన్ని కొనుగోలు చేసే అవకాశం ఉంది.
ఏంటి?
ఏంటి? ఆమె మన బ్యాటరీలను వాడుకుంటోంది.
గుడ్ నైట్.
-బహుశా తనకి ఇప్పటికే తెలిసిపోయి ఉంటుంది. -అది ఎలా జరుగుతుంది?
తనకి విషయం తెలుస్తుంది ఎందుకంటే తను తెలుసుకుంటాడు, ఇంకొద్ది గంటల్లో అందరికీ తెలుస్తుంది.
ఇది అంతా నా ఐడియా అని తనకి చెప్పు.
నిన్ను నేను మాయమాటలతో రప్పించానని, నేను ఏం చేయబోతున్నానో నీకు ముందు తెలియదని తనకి చెప్పు.
నేను ఆయనకి అబద్ధం చెప్పను.
మా హనీమూన్ గురించి గుర్తు చేయి.
మేము బాలిలో ఒక పాత హోటల్ లో ఉన్నాం అప్పుడు టాయిలెట్ చెడిపోయింది.
ఇంక జోనథన్ దాన్ని బాగు చేసే పనిలో పడ్డాడు.
నా ఉద్దేశం, సముద్ర మట్టం పెరగడం గురించి సెంటీమీటర్లను ఖచ్చితంగా లెక్కవేసే
ఆల్బెడో వలయాల్ని రూపొందించిన వాడు,
కానీ ఇరవయ్యో శతాబ్దపు కమోడ్ మీద ఒక చెయిన్ తెగిపోయిందని కంగారుపడిపోయాడు.
దానిని నేను రోజూ బాగు చేసేదాన్ని.
మేము ఇంటికి తిరిగి వెళ్లాక, 1968 నాటి వోల్ ఎర్త్ కేటలాగ్ పుస్తకాన్ని కొని తనకి ఇచ్చాను.
మొదటి ప్రచురణ. ఆటోగ్రాఫ్ చేసినది.
టాయిలెట్లు ఎలా బాగు చేయాలో అందులో ఉందా?
ఈ ప్రపంచంలో ఏదైనా బాగు చేయడం గురించి ఉంది.
మొదటి వాక్యమే,
"దేవుళ్ల మాదిరిగా మనము కూడా, ఆ విషయంలో బాగా రాణించగలం."
కానీ ఈ రోజు, మనం మరికాస్త పెద్ద సమస్యని బాగు చేస్తున్నాం అంతే.
ఇతర విమానాలు, అవి సిద్ధంగా ఉన్నాయా?
ఒకసారి అవి గాల్లో ఎగిరాక నేను కోఆర్డినేట్స్ పెడతాను.
నువ్వు కార్గోని విడుదల చేస్తావు. అవి కూడా ఆ పనే చేస్తాయి.
వాటిని అంత దూరం ప్రయాణించనివ్వరు, కదా?
-ఇది కేవలం... -హేయ్, రో.
నీకు ఇక ఇక్కడ ఉండటం ఇష్టం లేకపోతే, నువ్వు వెళ్లిపోవచ్చు, తెలుసా?
నాకు ఈ పని రేపటికల్లా పూర్తవ్వాలని ఉంది.
అది త్వరలోనే జరుగుతుంది.
నువ్వు అవన్నీ మార్చేస్తున్నావా?
అన్ని పాస్ కోడ్స్ ని మార్చేయాలని గీత చెప్పింది.
ఇది ఆరు సంవత్సరాల కృషి. ఇప్పుడు దీనిని ఎవరూ హ్యాక్ చేయకుండా చూసుకోవాలి.
నీకు దీని గురించి తెలుసా?
భద్రత గురించి ఆమె ఆందోళన పడుతోందని నాకు తెలుసు అంటావా? తెలుసు.
అదిగో. పూర్తయింది.
లీడర్ వన్, లీడర్ వన్, ఎన్.ఎస్.ఐ. టవర్.
లీడర్ వన్ వింటోంది చెప్పు.
ఉత్తరం వైపు 19.1668 ఇంకా తూర్పు వైపు 73.2368 దిశగా ప్రయాణానికి అంతా సిద్ధం.
థాంక్యూ, ఎన్.ఎస్.ఐ. టవర్.
ఆగు. నువ్వు ఎక్కడికి వెళ్తున్నావు?
బద్లాపూర్. ఆ ఊరుకి వెళ్లి చాలా సంవత్సరాలు అయింది.
దేనికి?
ఆ ఊరి అమ్మాయి గొప్పగా ఎదిగింది. బహుశా నేను నా తరువాతి తరానికి స్ఫూర్తిని ఇస్తానేమో.
అతి విలువైన ఈ కార్గోని రూపొందించడంలో రోవన్ ని నమ్మవలసిందిగా మిమ్మల్ని అడుగుతున్నాం గనుక,
సహజంగానే నా మీద నేనే ప్రయోగం చేసుకోవడానికి సిద్ధమయ్యాను...
ఈ విమానాలు గరిష్ఠంగా 250 టన్నుల పేలోడ్ తో నిండి ఉన్నాయి
ఈ ఉదయం ప్రదర్శన కోసం.
నువ్వు త్వరగా నిద్ర లేచావు.
...అతి విలువైన ఈ కార్గోని రూపొందించడంలో రోవన్ ని నమ్మవలసిందిగా మిమ్మల్ని అడుగుతున్నాం గనుక...
నాకు అసూయపడే గుణం లేకపోవడం నీ అదృష్టం.
లేదు, ఇది చూడు.
ఈ విమానాలు గరిష్ఠంగా 250 టన్నుల పేలోడ్ తో నిండి ఉన్నాయి.
ఈ ఉదయం ప్రదర్శన కోసం.
రోవన్ ఆమెతో ఉన్నాడు.
-ఎక్కడ? -అదిగో.
...చాలా విలువైన కార్గో,
సహజంగానే నా మీద నేనే ప్రయోగం చేసుకోవడానికి సిద్ధమయ్యాను.
అక్కడ ఏం జరుగుతోందో నేను ఒకరికి చెప్పాలి.
వాళ్లకి ఏం చెప్పాలి? నీ కొడుకు నీతో ఇబ్బంది పడుతున్నాడని వాళ్లకి చెబుతావా?
తన తండ్రి కన్నా తన సవతి తల్లితో ఉండటానికే ఎక్కువ ఇష్టపడుతున్నాడని చెబుతావా?
లేదు. ఒక మానవ రహిత విమానానికి పైలెట్ గా ఉండటానికి తను ఎందుకు సిద్ధపడింది అనుకుంటున్నావు?
నాకు తెలియదు, జోనథన్. నేను పెద్దగా పట్టించుకోను కూడా.
-నువ్వు ఎందుకు పట్టించుకుంటావు? -ఎందుకంటే ఇందుకు.
ఈ ప్రపంచాన్ని కాపాడటం ఎలా రోవన్ షోపిన్ రచన
-చూడు. - 1991లో,
పినటూబో అగ్ని పర్వతం బద్దలయింది.
ఇదంతా దీని గురించే.
అది భూమి ఉపరితలంలో పది మైళ్ల దూరం వరకూ బూడిదని ఎగజిమ్మింది.
ఇది ఏంటి?
అయిదో తరగతిలో ఇది రోవన్ సైన్స్ ప్రాజెక్టు. విను.
అగ్నిపర్వతం నుంచి బూడిద భూమి స్ట్రాటోస్పియర్ ని కమ్మేసింది.
కోట్ల కొద్దీ పదార్థాలు. ఈ పదార్థాలు సూర్య కిరణాలని ప్రతిఫలింపజేశాయి.
ఆ సంవత్సరం, మన భూమి 0.5 డిగ్రీల వరకూ చల్లబడింది.
చాలా సంవత్సరాల పాటు స్థిరంగా ఉష్ణోగ్రతలు పెరగడం వల్ల భూమి మళ్లీ మామూలు స్థితికి చేరింది.
దీనితో, కొందరు సైంటిస్టులు ఈ ప్రభావాన్ని కృత్రిమంగా సృష్టించడానికి ప్రయోగాలు ప్రారంభించారు.
అటువంటి శాస్త్రవేత్తలలో మా సవతి తల్లి కూడా ఒకరు.
పర్యావరణంలో మార్పుల సమస్యని ఈ ప్రయోగం ద్వారా పరిష్కరించవచ్చని ఆమె అంటుంది.
ఆమె ఆలోచన సరైనదే అని మా నాన్న అన్నాడు.
సర్, విమానం ఎత్తుకు వెళుతోంది.
ఇక్కడ పొరపాటున వేరే బటన్ నొక్కావా, గీత?
లేదు. కొత్త మార్గం వైపు వెళ్తున్నాం.
ఏదైనా కారణం ఉందా?
ఎందుకంటే ద రోవన్ విమానం సత్తా ఏంటో జనానికి తెలియడం ముఖ్యం అని నేను అనుకుంటున్నాను.
ఎత్తు 48 వేల అడుగులు. ఓవర్.
సరే, చాలా వాణిజ్య విమానాలు ఈ పరిమితికి మించి పైకి ఎగరవు.
మనం కమర్షియల్ విమానాల్ని ఎక్కువగా అమ్మడం లేదు కదా.
మీ విమాన మార్గంలో ఈ కొత్త మార్గాన్ని మేము జోడించలేదు.
ఇప్పుడు మన మీద సైన్యం నిఘా పెడుతుంది.
ఇంతకాలం దీనిని మనం రహస్యంగా ఉంచాం.
ఎన్.ఎస్.ఐ. టవర్, మనం మిగతా విమానాలని 48 వేల అడుగుల ఎత్తుకు తీసుకువెళదాం.
సరే. ఆ పని చేస్తాము.
లీడర్ నిష్క్రమణ.
ఆల్ఫా, గత మూడు నెలల కాలంలో
అగ్రగామి రసాయన కంపెనీల లాభాల వివరాలని నాకు అందించు.
బిఎఎస్ఎఫ్ లాభాలు ఒక్క శాతం క్షీణించాయి. సినోపెస్ రెండు శాతం. డోవ్ కెమికల్ లాభాలలో మార్పు లేదు.
మరి ఆల్ఫా కెమ్ సంస్థ విషయం?
ఆల్ఫా కెమికల్ రిసోర్సెస్ లాభాలు 16 శాతం పెరిగాయి.
ఆల్ఫా ఎప్పుడూ ముందంజలో ఉంటుంది. ఈ ప్రపంచం అంతా వారిదే.
నిదానించు, జాన్.
ఆ నిక్ బిల్టన్ ఒక సంపన్నుడు అని రుజువు కావడం తప్ప దీని వల్ల ఇంకేమీ ప్రయోజనం లేదు.
హేయ్, ఇది ఏంటి?
ఆల్ఫా ప్రోటీన్ నుండి కొన్ని ల్యాబ్ స్టీక్స్ ని ఆర్డరు చేశాను.
ఈ రాత్రికి మనం చాలా చక్కని విందు చేయబోతున్నాం.
మీ డెలివరీ వచ్చింది.
ఆల్ఫా, మార్తా వ్యక్తిగత నెంబరుకు కాల్ చేయి.
-నీకు బుర్ర పనిచేయడం లేదా? -బహుశా అంతేనేమో.
-నేను ఒక విషయం తెలుసుకోవాలి. -లేదు, నేను ఒకటి తెలుసుకోవాలి.
నీకు ఎందుకు ఎలాంటి హద్దులూ ఉండవు?
చూడు, ఆల్ఫా కెమికల్ సంస్థ ఎన్.ఎస్.ఐ.కి నేను చెప్పబోయే పదార్థాలు ఏమైనా అమ్మిందో లేదో నేను తెలుసుకోవాలి.
కాల్షియమ్ కార్బొనేట్, హైడ్రోజన్ సల్ఫైడ్, లేదా సల్ఫర్ డయాక్సైడ్.
నేను దీనికి జవాబు చెప్పలేనేమో.
ఇలా చూడు. ఈ రసాయనాలన్నీ సిఐటి నియంత్రణలో ఉన్నవే.
ఈ రసాయనాలని పెద్ద మొత్తాలలో ఆర్డరు చేశారో లేదో తెలుసుకునే హక్కు నాకు ఉంది,
ముఖ్యంగా ఇలాంటివి కొనుగోలు చేసిన చరిత్రలేని కొనుగోలుదారు వివరాలు ఉంటే చూడు.
లేదు, నేను జవాబు చెప్పను.
ఇటువంటి రసాయనాలు పెద్ద మొత్తాలలో కొనుగోలు చేయడం అనేది
ప్రపంచ తీవ్రవాద చర్యగా పరిగణిస్తారు. అందులో నువ్వు భాగస్వామి కావాలి అనుకుంటున్నావా?
మార్తా, నేను పొరబడితే గనుక నాకు చెప్పు.
నేను అధికారులకు ఈ విషయం చెప్పాలా లేదా అనేది నాకు తెలియాలి.
నేను మా చీఫ్ కౌన్సెల్ తో ఒకసారి మాట్లాడాలి, జాన్.
నువ్వు ఒక మంచి మిత్రుడివి అని ఎప్పుడూ అనుకునేదాన్ని, ఇంకా నిక్ నిన్ను వెళ్లనిచ్చినప్పుడు చాలా బాధపడ్డాను,
కానీ మళ్లీ ఇంకెప్పుడూ నాకు ఫోన్ చేయకు అని నీకు చెబుతున్నాను.
ఆగు, ఆగు. నువ్వు...
చెత్త.
విమాన మార్గం ఖరారు
గీత, నువ్వు కాసేపట్లో ఇక్కడికి వస్తావా? మన గురించి ఆఫ్రికన్ కమాండ్ ఆరా తీస్తోంది.
వాళ్లు ఇప్పటికే వాషింగ్టన్ డిసితో, ఇంకా నాటోతో సంప్రదింపులు జరుపుతున్నారు.
-నువ్వు ఏం చేస్తున్నావో తెలియదు, కానీ... -హైరమ్, దయచేసి రోవన్ ని లైన్ లోకి రమ్మను.
మాకు ప్రైవేట్ ఫోన్ లైన్ ఇవ్వు.
హేయ్, నేనే.
వాళ్లకి ఈపాటికి తెలిసి ఉంటుందని మనం అనుకోవచ్చు.
పరిమితికి మించి ఎత్తులో ప్రయాణిస్తున్నాం గనుక మనం అందరి రాడార్లలో ఉన్నాం.
ఇక సమయం వచ్చింది, బంగారం.
వాళ్లకు మన గురించి తెలిసిన వెంటనే మీ నాన్నని సంప్రదిస్తారు.
నువ్వు ఇక బయలుదేరి వెళ్లిపోవాలి.
అవును, నిన్ను కలవడం సంతోషం.
-హాయ్. -హేయ్.
ఎఫ్.బి.ఐ. తీవ్రవాద నిరోధక యూనిట్ నుంచి నేను స్పెషల్ ఏజెంట్ శాంచేజ్ ని.
డాక్టర్ జోనథన్ షోపిన్ ని కలవాలి అనుకుంటున్నాను.
జోనథన్?
చెప్పు, హాయ్. వచ్చినందుకు థాంక్స్. లోపలికి రండి.
-నువ్వు ఎఫ్.బి.ఐ.కి ఫోన్ చేశావా? -అవును. లోపలికి రండి. మనం మాట్లాడుకోవాలి.
బహుశా ఏదో ఒక రోజు,
గాలి నుండి కార్బన్ ని క్షేమంగా, నమ్మకంగా తొలగించే ఒక మెషీన్ ని మనం రూపొందించుకుంటాం,
కానీ అప్పటివరకూ, మన దగ్గర అంతకుమించినది ఉంది. చెట్లు.
కాబట్టి, ఈ కార్యక్రమం చేపట్టినందుకు సన్ రైజ్ మూమెంట్ వారికి నా ధన్యవాదాలు,
వర్జీనియాలో నాటిన పది లక్షల మొక్కలలో ఇది చివరిది.
ఇప్పుడు కాంగ్రెస్ తన బాధ్యతని తను నెరవేర్చాలి
కార్బన్ వాయువులు ఉత్పన్నం కాకుండా ఏకాభిప్రాయ చట్టానికి ఆమోదం తెలుపాలి.
తరువాత ఏంటి?
గల్ఫ్ ఆఫ్ ఏడెన్ లో ఒక పరిస్థితి ఉత్పన్నం అవుతోంది.
కొన్ని విమానాల సమూహం తూర్పు వైపు దూసుకెళ్తున్నాయి.
ఆఫ్రికన్ కమాండ్ వాటిని అనుసరిస్తోంది. ఆఫ్రికన్ కమాండ్ నుంచి మేజర్ గుటియరెజ్ లైన్ లో ఉన్నారు.
గుడ్ మార్నింగ్ మేజర్. నాకు ఏం చెప్పబోతున్నారు?
జిబూటీలో క్యాంప్ లెమనియర్ నుండి మాకు ఇప్పుడు సమాచారం అందింది.
మేజర్ లియో గుటియరెజ్ ఆఫ్రికన్ కమాండ్
అది ఒక ప్రదర్శన విమానం. ఏదో కొత్త టెక్నాలజీతో తయారైనది.
న్యూ స్కై ఇనీషియెటివ్స్ సంస్థ తయారు చేసిన ప్రైవేటు విమానాలు అవి.
అది గీత మిశ్రాకి చెందిన సంస్థ. ఈ చర్యకి అనుమతి ఉందా?
ఆ విమానానికి, ఉంది, మేడమ్,
కానీ పైకి ఎగరగానే వాళ్లు విమాన మార్గాన్ని మళ్లించారు.
వాళ్లు ప్రస్తుతం 43 వేల అడుగుల ఎత్తులో ప్రయాణిస్తూ ఇంకా ఎత్తుకు వెళ్తున్నారు.
-దారి మళ్లించడానికి వాళ్ల దగ్గర ఏదైనా కారణం ఉందా? -లేదు, మేడమ్.
-వాళ్లు ఏదైనా కమ్యూనికేషన్ కి స్పందించారా? -లేదు, మేడమ్.
ఆ విమానంలో ఏదైనా సాంకేతిక లోపం ఉంది అని నమ్మడానికి ఏదైనా కారణం కనిపిస్తోందా?
-ఏదైనా సహాయానికి సిగ్నల్ ఇవ్వడం లాంటిది? -లేదు, మేడమ్ ప్రెసిడెంట్.
సరే, థాంక్యూ, మేజర్. తాజా పరిణామాలని మాకు తెలియజేస్తుండండి.
ఎఫ్.బి.ఐ.కి విషయం చెప్పాము. తీవ్రవాద నిరోధక చర్య కోసం.
-అది ఎవరు అడిగారు? -మీకు జోనథన్ షోపిన్ గుర్తున్నారా?
నాకు గుర్తు చేయి.
విదేశాంగ మంత్రి గ్యారెట్ అతడిని కార్బన్ కమిషన్ కి నియమించారు.
ఆల్ఫాలో నిక్ బిల్టన్ దగ్గర అతను పని చేసేవాడు.
అవును నిజం. షోపిన్.
అతను గీత మిశ్రాని పెళ్లి చేసుకున్నాడు కూడా. అతను మనకి ఫోన్ చేశాడు.
అతని మాజీ భార్య గురించా?
అతను ఒక విచిత్రమైన థియరీ చెబుతున్నాడు.
అతడిని దూరం పెట్టే ఆలోచనని కూడా మనం చేయచ్చు.
అయితే మీ కొడుకు ఏదైనా అక్రమ కార్యకలాపాలలో పాల్గొంటున్నాడని మీరు భావిస్తున్నారా?
నేను మా అబ్బాయితో చాలా వారాలుగా మాట్లాడలేదు.
మీ నెంబరుకీ అతని నెంబరుకి ఈమధ్య చాలా ఫోన్ కాల్స్ వెళ్లాయని మా దృష్టికి వచ్చింది.
మీరు గనుక దానిని గమనిస్తే, నేను చేసిన ఒక్క ఫోన్ కి కూడా వాడు ఆన్సర్ ఇవ్వలేదని మీకు తెలుస్తుంది.
అది... అది అతను ఎప్పుడూ అలా చేయడు.
అది అంతర్జాతీయ తీవ్రవాదం మాట అటుంచి అందుకు ఇంకేమైనా కారణాలు ఉండి ఉండచ్చు, డాక్టర్.
మీరు ఎఫ్.బి.ఐ.ని పిలవడానికి బదులు ఎవరైనా ఫ్యామిలీ డాక్టర్ కి ఫోన్ చేసి ఉండాల్సింది.
లేదు, లేదు. ఆగండి, ఆగండి.
ఇది మా కుటుంబం గురించి కాదు. ప్రపంచానికి జరగబోయే ప్రమాదం గురించి మాట్లాడుతున్నాను.
ప్రెసిడెంట్ బర్డిక్ దగ్గర ప్రధాన సైన్స్ సలహాదారుల్లో నేను ఒకడిని.
నాకు సెక్యూరిటీ అనుమతి ఉంది.
మీరు ఎవరో నాకు తెలుసు, డాక్టర్. మీ అనుమతి లేకుండానే మీ నేపథ్యాన్ని పరిశీలించాను.
సరే, అయితే... అయితే మీకు తెలుసు, గతంలో,
నేను జియోఇంజినీరింగ్ అనే ప్రక్రియకి ప్రాచుర్యం కల్పించాను, సరేనా?
ఇంకా నా చాలా ప్రఖ్యాత మాజీ భార్య, నేను కలిసి చాలా ఖర్చు చేసి
దాన్ని రూపొందించడానికి కేవలం ఆలోచనలు చేయడమే కాకుండా,
దాన్ని వాస్తవంలోకి ఎలా తీసుకురావాలనే విషయం గురించి ప్రయోగాలు చేశాము.
ఆమె దావోస్ లో ప్రసంగిస్తూ అది చాలా పెద్ద
అతి పెద్ద సరికొత్త వ్యాపార అవకాశంగా ప్రకటించింది.
విషయం వేరే ఉంది. మేము పొరబడ్డాము. మేము పొగరుగా వ్యవహరించాము.
మేము శాస్త్రీయ పరిశోధనలకు సంబంధించిన చాలా ముఖ్యమైన
ప్రాథమిక సూత్రాలని అగౌరవపరిచాము,
అదేమిటంటే ఒక ప్రయోగం అనేది మళ్లీ చేసే విధంగా ఉండాలి,
దానితో ఒక విధమైన ఫలితాలు రావాలి, లేదా దానికి సంబంధించిన డేటా ఆధారంగా,
ఆ ప్రయోగాన్ని మార్పు చేయాలి.
జియోఇంజినీరింగ్ లో అదేదీ సాధ్యం కాదు, సరేనా?
మనం ఒక ప్రయోగం మాత్రమే చేయగలం, ఆ తరువాత మనం ఆ ఫలితాలతోనే మనుగడ సాగించాలి.
అది సైన్స్ కాదు. అది జూదం.
కానీ మీరు జూదగాడు కాదని నిర్ణయించుకున్నారు.
భూమి మీద పందెం కాసినట్లుగా కదా? లేదు. లేదు.
కానీ దీనికీ మీ అబ్బాయికీ ఏంటి సంబంధం?
ఎందుకంటే వాడు ఆమె దగ్గర ఉన్నాడు.
వాడు ఆమెతో ఉన్నాడు, ఇంకా నాకు ఏ విషయం చెప్పడం లేదు ఎందుకంటే ఆమె మరేదో ప్లాన్ చేస్తోంది గనుక.
ఆమె ఆడే జూదంలో మనం భాగస్వామ్యం కాకుండా ఉండాలంటే,
మీరు నన్ను వాషింగ్టన్ కి తీసుకెళ్లాలి. నేను వాషింగ్టన్ వెళ్లాలి.
డియర్ ప్రెసిడెంట్ బర్డిక్ ఇంకా ఇతర ప్రపంచ నాయకులారా.
మీరు ఈ వీడియోని చూసే సమయానికి, నేను ఇండియన్ మహాసముద్రం దాటి ఉంటాను.
గీత ఒక డోనర్. ఆమె ఏర్పాటు చేసిన ఒక కార్యక్రమంలో మీరు ప్రసంగించారు.
నాకు గుర్తుంది. మరి ఆ మాజీ భర్త? షోపిన్?
అతను వాషింగ్టన్ డిసికి ప్రయాణం అయ్యాడు. అతని కొడుకు ఆమెతోనే ఉన్నాడని ఖరారు చేసుకున్నాం.
-ఆ విమానంలోనా? -బహుశా ఉండచ్చు.
హింసాత్మక చర్యల ద్వారా నన్ను ఆపాలని ఎలాంటి ప్రయత్నం చేసినా
కాల్షియం కార్బొనేట్ రసాయనం ప్రపంచం అంతటా కమ్మేస్తుంది,
దీనిని మిలటరీ జోక్యం ద్వారా ఆపలేరు కూడా.
ఆ ప్రాంతంలో మన సీల్ టీమ్ సిద్ధంగా ఉంది.
నా డిమాండ్లు చాలా సుళువైనవి, మేడమ్ ప్రెసిడెంట్.
ప్రపంచ నాయకులు కొన్ని సంవత్సరాల కిందట చేయవలసిన పనిని నేను ఇప్పుడు చేస్తున్నాను.
టెల్ అవీవ్ ఒప్పందాలు జరిగాక కూడా భూమి మీద ఉష్ణోగ్రతలు 65 డిగ్రీలు వరకూ పెరిగాయి.
అవి ఇంకా పెరుగుతునే ఉన్నాయి.
ప్రపంచ ఆర్థిక వ్యవస్థకు లెక్క కట్టలేనంత నష్టం జరుగుతోంది.
పెరుగుతున్న ఉష్ణోగ్రతలని తక్షణం తగ్గించడానికి ఇది ఒక్కటే మార్గం.
ఇది బ్యాండ్ ఎయిడ్ లాంటిదా? అవును.
మన గ్రహం గాయపడినట్లుగా ఎవరైనా గాయపడితే, మనం బ్యాండ్ ఎయిడ్ వేస్తాం.
యునైటెడ్ స్టేట్స్ ఆఫ్ అమెరికా గనుక జియోఇంజినీరింగ్ కి ఆమోదం తెలిపితే,
నేను ఎలాంటి చర్య తీసుకోకుండా తిరిగి వచ్చేస్తాను, అప్పుడు మనం కలిసి ఈ సమస్యని పరిష్కరించవచ్చు.
ఆమె కిందికి దిగడానికి ఎంత దూరంలో ఉంది?
-రెండు గంటల 12 నిమిషాలు. -మనం అందరితో కలిసి నిర్ణయం తీసుకుందాం.
రోవన్, నువ్వు క్షేమంగా ఉన్నప్పుడు నాకు చెప్పు. ఓవర్.
పదండి! అందరూ నేల మీదకి ఒరగండి.
-వెంటనే! -మీ చేతులు పైకెత్తండి.
వాళ్లు ఎక్కడ ఉన్నారు?
రో, నీకు వినిపిస్తోందా?
కనెక్షన్ ఏర్పడుతోంది
పదండి, పదండి! ఎక్కడి వాళ్లు అక్కడే ఉండండి.
-ఎవ్వరూ కదలద్దు. -అతను ఇక్కడ లేడు!
ఆ పిల్లవాడు ఎక్కడ ఉన్నాడు?
అతను ఎక్కడ?
ఇలా చూడు, రో. నీ మనసు మార్చుకున్నా ఏం ఫర్వాలేదు.
కేవలం నువ్వు క్షేమంగా ఉన్నావని చెప్పు చాలు.
స్క్వాడ్రన్ లీడర్ కి ఫోన్ కలుపు.
రో, నువ్వు బాగానే ఉన్నావు.
అంతా బాగుంది.
నేను విమానం తోక భాగంలో కూర్చున్నట్లు ఉంది.
నీకు ఆ పైన ఏం ఉందో కనిపిస్తోందా?
-ఇండియా. -అది ముంబై.
అక్కడ సముద్రపు గోడని డిజైన్ చేయడంలో మా అమ్మ నాకు సాయం చేసింది.
నా చిన్నతనంలో దానిని కడుతుంటే చూస్తుండటం నాకు ఇంకా గుర్తుంది.
బర్డిక్ ఎందుకు ఇంత సమయం తీసుకుంటోంది? మన డిమాండ్లను ఆమె విన్నదని నాకు తెలుసు.
నన్ను బహిరంగంగా దోషిగా చేయడానికి వాళ్లు పథకాలు ఆలోచిస్తున్నారు,
కానీ మిగతా అందరిలాగే వ్యక్తిగతంగా వాళ్లు నాకు ధన్యవాదాలు చెప్పాలని చూస్తారు.
ఆల్ఫా. ఆయిల్ కంపెనీలు.
మీకు ఇంకా గంట ప్రయాణం.
పై నుంచి చూస్తే అంతా అందంగానే కనిపిస్తుంది.
మనం భూమిని ఎంత ఘోరంగా నాశనం చేశామో మనకి ఎప్పటికీ తెలియదు.
14:52:28 గ్రీన్విచ్ మీన్ టైమ్
మేడమ్ ప్రెసిడెంట్, ఇలాంటి విషయాలలో మీకు పూర్తి అవగాహన ఉందని నాకు తెలుసు,
కాబట్టి ప్రతి ఒక్కరి శ్రేయస్సు కోసం...
వాతావరణ మార్పుని ఎలుగుబంటిని చూసినట్లు చూస్తే మనకి అర్థం అవుతుంది.
రెజ్లింగ్ రింగులో యావత్ ప్రపంచం అంతా కలిసి దశాబ్దాలుగా ఆ ఎలుగుబంటితో యుద్ధం చేస్తోంది.
కానీ ఇంతవరకూ, ఆ ఎలుగుబంటి మనల్ని ఓడిస్తునే ఉంది.
జియోఇంజినీరింగ్ అనేది సింహం లాంటిది
ఆ ఎలుగుబంటితో యుద్ధం చేయడానికి ఆ సింహాన్ని మనం ఆ రింగులో వదలాలి.
అది ఖచ్చితంగా పరిస్థితుల్ని మారుస్తుంది,
కానీ మనం గెలుస్తామో లేదో మాత్రం ఖచ్చితంగా చెప్పలేము.
ఆమె బెదిరిస్తున్నట్లుగా తను అనుకున్న పని చేసేస్తే, మనం ఏం చేయాలి?
పంటలు నష్టపోయేలా ఇంకా వరదలు ముంచెత్తేలా వర్షాలు పడటంలో మార్పులు వస్తాయి.
తీవ్రమైన ఉష్ణోగ్రతలు పెరగడం వల్ల సామూహికంగా జనాలు వలసలు పోవడం మొదలవుతుంది,
శాంతిభద్రతలు లోపిస్తాయి, మౌలిక సదుపాయాలు చాలవు.
మనం ఇంతవరకూ చూసిన అన్ని అద్భుతమైన వస్తువులు,
అవి ఇప్పుడు కొత్త ప్రదేశాలలో అనూహ్యమైన ప్రాంతాలలో ఉంటాయి.
అందుకే, సిఐటి 2. మనం దీనిని ఆ విధంగానే వ్యవహరించాలి. ఇది తీవ్రవాదమే.
నేను ఇతర నాయకులైన ఒలివేరా, లియాంగ్, రిక్టర్ లతో మాట్లాడాను.
వాళ్లంతా సిఐటిని సమర్థిస్తున్నారు ఇంకా ఇక్కడ చట్టపరమైన చర్యలు మనమే తీసుకోవాల్సి ఉంది.
అది ఎలాగ?
న్యూ స్కై సంస్థ న్యూ మెక్సికోలో ఉన్న డిలావేర్ కార్పొరేషన్.
మిగతా ప్రపంచం అంతా ఇది ఒప్పందం ఉల్లంఘనగా
ఏకపక్ష దుందుడుకు చర్యగా పరిగణిస్తోంది.
ఆమె మీకు తెలుసు. ఆమె వాస్తవంగా ఈ పని చేస్తుంది అనుకుంటున్నారా?
ఆమె పట్టుదలని నేను ఒక్క నిమిషం కూడా అనుమానించను.
నా ఉద్దేశం, ఆమె ఈ ప్రయోగాల మీద కొన్ని సంవత్సరాలుగా పని చేస్తోంది.
మీరు ఆమె ప్రసంగాలు చూశారు. మీరే ఒక కార్యక్రమాన్ని ఏర్పాటు చేశారు, మేడమ్ ప్రెసిడెంట్.
కానీ ఆమె ఆ పని చేయగలదా?
ఆమె సోషల్ నెట్వర్క్ ని ప్రారంభించింది సంపన్నురాలు కావడానికి కాదు.
ఆమె మన తరంలో అత్యంత ప్రతిభ ఉన్న కెమికల్ ఇంజినీర్లలో ఒకరు.
ఆమె చాలా విషయాలలో తప్పుల కన్నా ఒప్పులే ఎక్కువగా చేస్తుంది.
ఆమె విఫలం అవుతుందని నేను అసలు పందెం కూడా కాయను.
విధాన నిర్ణయాలని కోటీశ్వరులైన వ్యక్తుల చేతుల్లో పెట్టము,
అవి మంచివి అని మనం నమ్మినా సరే.
మీ మీద గౌరవంతో చెబుతున్నాను, అది చారిత్రకంగా ఖచ్చితమైన విషయమో కాదో నాకు తెలియదు.
కానీ గీత విజయం ఎప్పుడూ అనుమతుల కోసం ఎదురుచూడలేదు.
కానీ ఈ చర్య దేని కోసం? జియోఇంజినీరింగ్. ఇది ఒక్కసారిగా చేయవలసిన పని కూడా కాదు.
మనం దీనిని కొద్ది సంవత్సరాలకు ఒకసారి చేస్తూనే ఉండాలి.
మన ఆలోచనల్ని మార్చాలని ఆమె అనుకుంటూ ఉండచ్చు.
అది గనుక పని చేస్తే, జనం ఆమె చూపిన బాటని అనుసరిస్తారని ఆమె అనుకుంటూ ఉండచ్చు.
కానీ అది... అది అసలైన సమస్య కాదు.
అది గనుక పని చేస్తే,
చమురు, గ్యాస్ ఇంకా బొగ్గు లాంటి కాలుష్య కారక పరిశ్రమలన్నీ,
వాళ్లు మూకుమ్మడిగా మీ ఇంటి ముందు నిలబడి
కార్బన్ కాలుష్యాన్ని కొనసాగించడానికి మీ అనుమతులు కోరతారు.
అందుకే... అందుకే నేను మీ దగ్గరకు వచ్చాను కానీ తన దగ్గరకు వెళ్లలేదు.
-ఆమె అందుబాటులోకి వచ్చింది. -సరే.
ఆమెతో సంప్రదింపులు ప్రారంభించగలిగాము. ఆమె మాట్లాడాలి అనుకుంటోంది.
మిస్ మిశ్రా.
మేడమ్ ప్రెసిడెంట్.
మిమ్మల్ని చివరిసారి దావోస్ లో కలిశాను.
ఈ పరిస్థితులు ఏర్పడినందుకు నా క్షమాపణలు.
కానీ, ఆ పరిస్థితులు మారాలని నేను కోరుకుంటున్నాను.
నువ్వు తిరిగి ఇక్కడికి వచ్చేలా ఇంకా నీతో చర్చలు జరిపి
సమస్యని పరిష్కరించేలా నిన్ను ఒప్పించగలనా అని ఆలోచిస్తున్నాను.
నిన్ను కలుసుకున్న ప్రతిసారి నేను ఒక కొత్త విషయం నేర్చుకుంటాను.
నేను కూడా అంతే, మేడమ్ ప్రెసిడెంట్.
మీలాంటి ఎంతో ప్రతిభాశాలి ఇంకా శక్తిమంతమైన వ్యక్తులు కూడా,
ఈ విఫల వ్యవస్థల కారణంగా పరిమితం అయిపోతుంటారని నేను తెలుసుకున్నాను.
అది నేను మెచ్చుకుంటున్నాను,
కానీ సిఐటి 2 చేపట్టాలని మా విఫల వ్యవస్థ నిర్ణయించింది,
ఇంకా నువ్వు గనుక ఏకపక్షంగా వ్యవహరిస్తే ఈ విఫల వ్యవస్థ మరింత ఘోరం అయిపోతుంది.
నా స్వదేశంలో కోటి మంది ప్రజలు
అటు ఉత్తరం వైపు వనరుల యుద్ధానికీ, ఇటు దక్షిణం ఇంకా తూర్పు ప్రాంతంలో కరవుకీ మధ్య చిక్కుకుపోయారు,
-ఇంకా కోట్ల కొద్దీ ప్రజలు... -ఇలా చూడు.
...ప్రతి దేశంలో ఇంకా ప్రతి ఖండంలో
-తీవ్రమైన ఉష్ణోగ్రతల కారణంగా చనిపోతున్నారు. -దానికీ సైన్సుకీ సంబంధమే లేదు.
ఈ ఘోర విపత్తులు ఏర్పడటానికి ఏ సంబంధం లేని ఈ ప్రజలు
ఈ విపత్తుల కారణంగానే చనిపోతున్నారు.
మీరందరూ ఒక ఎయిర్ కండిషన్డ్ గదిలో కూర్చుని
-ఇప్పుడు వాళ్ల విధిరాతని నాతో చర్చిస్తుండచ్చు. -నేను కేవలం ఒక దేశానికి ప్రెసిడెంట్ ని మాత్రమే.
అందుకే నువ్వు క్షేమంగా తిరిగి వస్తే, మనం ఈ విషయాల్ని చర్చించుకుందాం.
చైనీస్ లేదా ఫ్రెంచ్,
లేదా ఇజ్రాయెల్ ప్రభుత్వాలు నీకు ఈ అవకాశాన్ని ఇస్తాయని నేను అనుకోను.
పైగా నువ్వు ఎక్కడ ఉన్నదీ వాళ్లకు తెలుసు.
మీకు తెలుసు, మొత్తం ఈ భూమిని చల్లబర్చాలంటే
మొత్తం ఇరవై లక్షల టన్నుల కాల్షియం కార్బొనేట్ ని వాతావరణంలోకి పంపిస్తే సరిపోతుంది.
కానీ ఈ అదనపు వాయు కాలుష్యం కారణంగా ఎంతమంది పిల్లలు చనిపోతారు?
మేడమ్ సెక్రటరీ, దీనికి నేను సమాధానం చెప్పలేను,
కానీ ఆఫ్రికాలో చనిపోతున్న వారి సంఖ్య కంటే,
ఇండొనేషియా కంటే, ఇంకా టెక్సాస్ లో చనిపోతున్నవారి సంఖ్య కంటే అది చాలా తక్కువగా ఉంటుంది.
ఈ సమస్య పరిష్కారానికి మెరుగైన మార్గాలు ఇంకా చాలా ఉన్నాయి, మిస్ మిశ్రా. మీరు అవి కూడా ప్రయత్నించచ్చు.
అవును, నిజం, వేరే మార్గాలున్నాయి.
మీకు తెలుసా, ఈ శతాబ్దంలో పుట్టిన కోటీశ్వరులు గనుక తమ సమర్థతని నిరూపించుకోవడం కోసం
అంతరిక్షంలోకి రాకెట్లు పంపించడానికి బదులు ఈ కాలుష్యం గురించి ఆలోచించి ఉంటే,
-ఇప్పుడు నేను ఈ పని చేసే దానిని కాదు. -ఆమెని మాట్లాడించండి.
...ఆమె ప్లాన్ ఇంక పనిచేయదు, తనే విరమించుకుంటుంది.
గీత, నాకు తెలుసు...
ఈ సమస్య పరిష్కారానికి మనం కలిసి పనిచేసే అవకాశం ఉంది.
మన ఇద్దరి లక్ష్యాలు ఒక్కటే.
ఇది ఆలోచించు... నేను జి22 సదస్సుని మళ్లీ ఏర్పాటుచేసి,
నీతో పాటు మేమంతా సమావేశం అయి మనం ఒక మధ్యేమార్గాన్ని అనుసరిస్తే ఎలా ఉంటుంది?
మీరు ఇప్పటికే ఆ మీటింగ్ ని నిర్వహించారు అనుకుంటా, మేడమ్ ప్రెసిడెంట్.
చూడండి, ఒక సమస్యని పరిష్కరించడానికి మన దగ్గర టెక్నాలజీ ఉంది.
మనం దానిని ఉపయోగిస్తామా,
లేక ఊరికే కూర్చుని ఆ సమస్యే మనల్ని కబళించే వరకూ చూస్తూ ఉంటామా?
కానీ ఆ సమస్య మనమే అయితే, గీత?
ఏంటి... అది మానవ తప్పిదమే,
అది మనం ఎలా ప్రయాణిస్తున్నామో ఎలా తింటున్నామో, ఎలాంటి నిర్మాణాలు చేస్తున్నామో.
మనం శిలాజ ఇంధనాల్ని మండించడం మొదలుపెట్టినప్పటి నుండి
మనకి 250 ఏళ్లకు సరిపడా విందు దొరికినట్లుగా ఈ భూమితో మనం వ్యవహరించాం.
కానీ వాతావరణంలోని రసాయనిక ఏర్పాటుని మార్చడం అనేది ఈ సమస్యకి పరిష్కారం కాదు.
జోనథన్, నువ్వు సరైనదే చెప్పావు.
మేడమ్ ప్రెసిడెంట్, జోనథన్ మీకు ఎలుగుబంటి ఇంకా సింహం కథ చెప్పే ఉంటాడు.
ఇంకా బహుశా నేను నిర్లక్ష్యంగా
ఈ ప్రయోగాన్ని చేస్తున్నానని, ఇది కేవలం ఒక్కసారే చేయగలుగుతామని
-అతను మీకు చెప్పి ఉంటాడు, కానీ... -అది నిజం, ఎందుకంటే అది అంతే.
-సరే, చూడు, నువ్వు... -కానీ...
ఏం జరగబోతోందో నీకు తెలియదు.
నీ ప్రయోగం సరిగ్గా జరిగినా కూడా, ఓజోన్ పొరకి ఏం జరుగుతుందో తెలుసా?
నీకు తెలియదు.
సముద్రాలలో ఏం మార్పులు వస్తాయో తెలుసా? నీకు తెలియదు.
నువ్వు కాపాడతాను అంటున్న రెండు వందల కోట్ల మంది ప్రజలు సంగతి చూడు.
నువ్వు మరొక పర్యావరణ మార్పుని వాళ్ల నెత్తి మీదకి తెచ్చి పెడుతున్నావు.
అది ఎలా సాయపడుతుంది?
కానీ ఈ నాగరికత ఇప్పుడు చేస్తున్నది కూడా ఒక నిర్లక్ష్యపు ప్రయోగమే కదా.
వాతావరణంలోకి కార్బన్ ని జోడించడం, సముద్రాలని ప్లాస్టిక్ తో నింపడం.
పర్యావరణం నుండి కొన్ని జీవరాశులు అంతరించిపోయేలా చేయడం.
వాతావరణాన్ని మార్చాలని ఎవ్వరూ ప్రయత్నించడం లేదు.
మనకి ఆ సామర్థ్యం ఉందని మనం కనీసం అనుకోవడంలేదు.
మనకి అంతకుమించి తెలియలేదు, కానీ ఇప్పుడు తెలిసింది.
అయినా కూడా, మనుషుల ప్రవర్తనలో మార్పు రావడం లేదు.
మనిషి మెదడుని మార్చడం కన్నా ఆకాశాన్ని రీఇంజినీరింగ్ చేయడం తేలిక, జాన్.
ఖచ్చితంగా.
కానీ అత్యాశతో ఉండే ఈ కోతి మెదడుని మనం మార్చాలని మనం ఎంత చెప్పినా,
అంతా బాగానే ఉన్నా, అది ఏం అంటుందంటే,
"నాకు ఇంకా కావాలి. ఇంకాస్త ఇంధనం మండిస్తాను.
చిన్నారుల భవిష్యత్తుని మరింతగా మమ్మల్ని కుదవ పెట్టనివ్వండి
దాని వల్ల మా త్రైమాసిక లాభాల్ని మేం పెంచుకోగలుగుతాం.
నాకు ఆ ఒక్కటి చాలు. "ఇది... గీత.
గీత, నువ్వు అన్ని రసాయన చర్యల్ని సక్రమంగా ప్రయోగించినా కూడా మనుషులు మారరు.
నువ్వు వాతావరణంలోకి జోడించే రసాయనాలు సరైనవే కావచ్చు.
ఇక్కడ సమస్య సూర్యుడి వేడి కన్నా పెద్దది, గీత.
ఈ ప్రపంచాన్ని మనం చూసే తీరే ఇది.
ఇంకా ఈ టెక్నాలజీతో నువ్వు ఆ విమానంలో ఒంటరిగా ప్రయాణించడం వల్ల,
-ఈ సమస్యకి పరిష్కారం లభించదు. -అవును, సమస్యే అలా మాట్లాడుతోంది.
రోవన్?
వాడు మా అబ్బాయి.
నువ్వు ఆమె దగ్గర లేవని దయచేసి నాకు చెప్పు.
-నీకు ఆ విషయం చెప్పను, నాన్న. -ఓహ్, దేవుడా.
ఏంటి? గీత, నువ్వు ఏం చేస్తున్నావు... వాడిని ఏం చేస్తున్నావు?
-దేనికి? వాడితో ఎందుకు ఈ పని చేయిస్తున్నావు? -నేను కాదు.
ఆమె నాకు ఎలాంటి హాని చేయడం లేదు.
పరిస్థితులు విషమించకుండా ఆపాలని ఆమె ప్రయత్నిస్తోంది.
కానీ మీరు ఏం చేస్తున్నారు?
-మరొక సదస్సుకి బయలుదేరుతున్నారా? -నేను వాడితో మాట్లాడి చాలా నెలలు అయింది.
ఒక లక్ష్యం పెట్టుకుని తరువాత దాన్ని మారుస్తారా?
నా ఆరేళ్ల వయస్సులో నువ్వు నాకు చెప్పావు, మన భూమి వనరుల్ని వాడుకోవడానికి
-మరొక పదేళ్ల కాలమే ఉందని. -వాడు ఆమె ప్రభావంలో ఉన్నాడు...
నాకు ఇప్పుడు ఇరవై రెండేళ్లు.
ఇది ఆమె మాట్లాడిస్తోంది, వాడు కాదు.
ఇది ఒక్కటే పరిష్కారం అని నీకు తెలుసు.
జోనథన్, నాకు ఇప్పుడు తీరం కనిపిస్తోంది.
నేను కిందటిసారి చివరిగా నీతోనే ఇక్కడికి వచ్చాను. నీకు గుర్తుందా?
మనం బద్లాపూర్ కి బ్యాటరీ టెక్నాలజీని తీసుకువచ్చాం.
-అప్పుడు మా అమ్మ కూడా ఉంది. -ఆమె అనుకున్నది చేసేస్తోంది.
ఆమె మాట్లాడటం లేదు...
మనం వాటర్ పంపులకు కరెంటు ఇవ్వడానికి వాటిని ఉపయోగించే వాళ్లం...
సిగ్నల్ పోయింది
అది ఏంటి? ఏం జరిగింది? రోవన్? రోవన్?
ఎందుకు... నువ్వు ఏం చేశావు?
-కేవలం ఒక విమానం వెళ్లింది. -ఇంకో విమానమా?
కానీ మనకి సిగ్నల్ ఎందుకు పోయింది? వాళ్లు ఎందుకు స్పందించడం లేదు?
వాళ్లు ఎవరితో కలిసి పని చేస్తున్నారో మనకి తెలియదు. మేము వాళ్లని ఆపవలసి వచ్చింది.
మీకు ఏమైనా పిచ్చి పట్టిందా? మనం...
మనం వాళ్లతో మాట్లాడాలి. నాకు తెలుసు వాడు...
ఇతను ఏ పక్షాన ఉన్నాడో మనకి ఎలా తెలుస్తుంది, మేడమ్ ప్రెసిడెంట్?
-ఇతను కూడా వాళ్లతో కలిసి పని చేస్తుండచ్చు. -నువ్వు ఏం అంటావు? ఏంటి?
ఆగండి. అతను ఇక్కడికి సొంతంగా వచ్చాడు.
అతను మనల్ని హెచ్చరించాడు. అతను ఏం చెప్పాడో ఇప్పుడే మనం విన్నాం.
నేను మీకు మొదటగా సమాచారం అందించాను ఇంకా ఏం జరుగుతోందో మీకు తెలుసు.
అతను తన సెక్యూరిటీ పరిమితులు దాటి వచ్చాడు,
-మేడమ్ ప్రెసిడెంట్. -అలా మాట్లాడకు... చూడండి.
నేను మాత్రమే అక్కడ పైన ఏం జరుగుతోందో
అర్థం చేసుకోగలను.
నువ్వు బయటకు వెళ్లడం మంచిది.
నేను వాడితో మాట్లాడగలిగితే, అది నిజంగా సాయపడుతుంది.
వాడు ఆమె ప్రభావంలో ఉన్నాడు... నన్ను నమ్మండి.
-అతను పిల్లవాడు కాదు. అతను... -వెళదాం పద.
-సరే, సరే. సరే. -దయచేసి వెళ్లండి.
దయచేసి, రోవన్, నా మాట వింటుంటే గనుక,
దీనికన్నా... దీనికన్నా ఒక మెరుగైన మార్గం ఉంది, బాబు.
సరే, వెళదాం.
నేను అరెస్ట్ అయ్యానా? నా ఉద్దేశం, నేను ఈ చెత్త గదిలో ఉన్నాను.
ఈ సమస్య ముగిసేవరకూ ఇక్కడే ఉంటావు. నేను నీ స్థానంలో ఉంటే, నిశ్శబ్దంగా ఉంటాను.
సరే. మన్నించండి, కానీ నేను ఆ గదిలో ప్రెసిడెంట్ తో పాటు ఉండాలి.
-దాన్ని పాడు చేసుకున్నావు. -ఏదో పొరపాటు జరిగింది.
గీత ఇరవై లక్షల టన్నుల కాల్షియం కార్బొనేట్ ని తీసుకువెళుతోంది. ఆమె...
-నేను వెళ్లాలి. -నా ఫోన్ ని నాకు ఇస్తారా?
-లేదు. -నాకు ఒక కాగితం, పెన్సిల్ ఇవ్వగలరా?
నిజంగానే, నన్ను నా పని చేసుకోనివ్వండి.
-మంచిది. -సరే.
లాంగ్లీలో మన వాళ్లు చెప్పేది ఏమిటంటే
ఆమె మీద మనం ఆకాశంలో దాడి చేస్తే ఆ విమానంలోని రసాయనాలు గాలిలోకి విడుదలయ్యే అవకాశం ఉంది.
కాబట్టి, అంటే పది విమానాల నిండా కాల్షియం కార్పొనేట్ ఉందా?
-అవును, మేడమ్ ప్రెసిడెంట్. -ఏదైనా జరగరానిది జరిగితే?
షోపిన్ చెప్పిందే జరుగుతుంది.
కొన్ని ప్రాంతాలలో వాతావరణం దెబ్బతింటుందని నాసా అంచనా వేస్తోంది,
కానీ దాని పర్యావసానాలు ఎలా ఉంటాయో ఎవ్వరికీ తెలియదు.
ఒక దుష్ట మనిషి ఈ భూమి మీద మనుగడ తీరునే మార్చేస్తోంది.
షాంగైలో వరద, హానోయ్ లో మంచు తుఫాను.
ప్రపంచపు గతిని ఇది ఎలా అస్తవ్యస్తం చేస్తుందో మనం చూడచ్చు.
దాని పర్యావసానాలు తీవ్రంగా ఉంటాయనిపిస్తోంది. అది ఇంకొందరు ఇలాంటి పని చేసేలే ప్రేరేపిస్తుంది.
మనం ఏమీ చేయకపోతే, అది నేరం అవుతుంది.
మనం ఇప్పుడు ఏదైనా చర్య తీసుకోవాలి.
ఒకవేళ ఆమె ప్రయోగం మనకి మేలు చేస్తే?
సాయం చేస్తుందా? ఏ సహాయం?
ప్రభుత్వాలు చేయలేని పనిని అది పరిష్కరిస్తుందేమో.
మనం టెల్ అవీవ్ లక్ష్యాలని చేరుకోలేకపోయాం, ఉష్ణోగ్రతలు 2.5 కన్నా తక్కువ ఉంటే,
కనీసం ఈ శతాబ్దం చివరికి మూడు డిగ్రీలకు పెరిగినా కూడా అది మన అదృష్టమే.
వాటి ప్రభావాల గురించి మీరు మాట్లాడతారా?
మేడమ్ ప్రెసిడెంట్, మీకు ఫోన్ వచ్చింది.
ఇప్పుడు కాదు.
మీరు ఈ ఫోన్ మాట్లాడాలి అనుకుంటా.
ఈ గదిని కాసేపు మాకు వదిలేస్తారా?
గమనిక
-చేతులు పైకెత్తు! -ఆగు! కదలకు!
ఉన్నచోటే నిలబడు.
నీ చేతులు పైకెత్తు!
ఇది హాలోగ్రామ్. ఇతను ఎక్కడ ఉన్నాడు?
వాళ్లు ఎంత సేపట్లో మళ్లీ మన సిగ్నల్స్ ని ఆపేస్తారో నాకు తెలియదు.
నన్ను బందించడానికి వాళ్లు ఒక మహిళని పంపించారు. ఇది నేను సంతోషించాల్సిన విషయం అనుకుంటా.
కనీసం అది ఒక డ్రోన్ కాకపోవడం నయం.
ఆమె ఏం చేస్తోంది?
-ఆమె సైగలు చేస్తోందా? -ఏమని?
కిందికి. నన్ను కిందికి ల్యాండ్ అవ్వమని ఆమె చెబుతోంది.
నువ్వు బాగానే ఉన్నావా?
అవును.
ఎవరో గ్రహాంతరవాసులు నా పక్కన కూర్చున్న వ్యక్తిని అంతం చేశారు, అనుకుంటా.
ఆమెకు కొద్ది నిమిషాలు ఎగిరేంత ఇంధనం మాత్రమే ఉంది.
పర్షియన్ గల్ఫ్ లో ఎయిర్ క్రాఫ్ట్ క్యారియర్ నుండి నిన్ను భయపెట్టడానికి వచ్చి ఉంటుంది.
సరే, ఆమె అదే చేస్తోంది.
ఇప్పటికే మనం ఆలస్యం చేశాం అనుకుంటా,
బాగా డబ్బున్న ఎవరైనా ఏం చేయగలరో వాళ్లకి చూపించాము...
నన్ను ఎవరైనా షూట్ చేసినా కూడా, నువ్వు ముందుకు సాగుతానని ప్రామిస్ చేయి.
నువ్వు నాకు ఆ ప్రామిస్ చేయాలి.
అది నువ్వే కానక్కరలేదు. నువ్వే కానక్కరలేదు.
ఆ ప్రెసిడెంట్ నిన్ను కలుసుకుంటుంది. జి, నువ్వు ల్యాంక్ కావచ్చు.
మనం ఇంటికి వెళదాం. వాళ్లకి ఇప్పుడు తెలిసింది.
మీ నాన్న చెప్పేది, అది పరిష్కారం కాదు. ఆ విషయం నీకు తెలుసు. మనకి తెలుసు.
వాళ్ల బెదిరింపులకి బదులిద్దాం!
మిస్టర్ బిల్టన్, ఈ రోజు
గీత మిశ్రా చేసిన పని గురించి మీకు ఎంత తెలుసు అని ఆలోచిస్తున్నాను.
అవును, గీత. మా ఆల్ఫా సంస్థ కూడా ఆమె డిమాండ్లని అందుకుంది.
కానీ, నేను ఒకటి ఆలోచించాను, మీరు, నేను చర్చించుకున్న విధంగా,
జియోఇంజినీరింగ్ విషయంలో నాకు ఉన్న ఆలోచనలే మీకు కూడా ఉన్నాయి అనిపించింది.
అవును, మిగతా ప్రపంచం దానితో ఏకీభవించకపోవడం దురదృష్టకరం.
పరిష్కారం కోసం మరొక సమస్య ఎదురుచూస్తోంది.
అయితే, పైన మా విమానాలు ఉన్నాయి, మిస్టర్ బిల్టన్,
కానీ నేను అధికారిక మార్గాల కంటే బయట వేరే మార్గాల ద్వారా
ఈ సమస్యని పరిష్కరించే అవకాశం ఏదైనా ఉందా అని ఆలోచిస్తున్నాను.
"దాడి చేసేటప్పుడు చాటుగా ఉండండి" అనే మాటని మీరు విన్నారా?
ఆ పదానికి ఆసక్తికరమైన నిర్వచనం.
మీరు ఎదుర్కోబోయే ప్రశ్నలు మీ చర్యల్ని పరిమితం చేస్తాయి, మేడమ్ ప్రెసిడెంట్.
మేడమ్ ప్రెసిడెంట్?
ఈ డెస్కుని అందరూ ఏమని పిలుస్తారో తెలుసా?
ఈ దృఢమైన బల్ల
హెచ్.ఎం.ఎస్. రిసొల్యూట్ చెక్కలతో 1880లో చేయించి క్వీన్ విక్టోరియా మన దేశానికి బహుమతిగా ఇచ్చినది.
హెచ్.ఎం.ఎస్. రిసొల్యూట్ కి ఏం అయిందో తెలుసా?
నాకు తెలియదు, మేడమ్.
అలాస్కాలో మెల్విల్ సౌండ్ ప్రాంతంలో ఆర్కిటిక్ మంచులో ఆ నౌక నిలిచిపోయింది.
ఆ ప్రదేశంలో ఆగిపోయింది.
ఇప్పుడు అక్కడ మంచు కొద్దిగా కూడా లేదు, ఇరవై ఏళ్లుగా మంచు పడటం లేదు.
నేను మొదటిసారి ఇక్కడికి వచ్చినప్పుడు నేను...
ప్రెసిడెంట్ దృఢంగా ఉండేలా స్ఫూర్తి కలిగించడానికి ఈ బల్లని బహుమతిగా ఇచ్చారని అనుకునే దాన్ని.
కానీ ఇప్పుడు అనిపిస్తోంది, ఒక ఉచ్చులో ఇరుక్కుపోవడానికి ఇది సిద్ధం కావాలని ప్రెసిడెంట్లకి చెబుతుందని.
మీ ఆదేశాల కోసం ఆఫ్రికన్ కమాండ్ ఎదురుచూస్తోంది.
ఆ కుర్రవాడి వయస్సు ఎంత అన్నావు?
రోవన్ షోపిన్ వయస్సు ఇరవై రెండేళ్లు, మేడమ్.
కానీ అది సాధ్యం కాదు. అది...
నేను ప్రెసిడెంట్ తో మాట్లాడాలి. లేదా సెక్రటరీ గ్యారెట్ తో అయినా సరే.
దయచేసి ఎవరినైనా పిలిపించండి. వాళ్లు తప్పనిసరిగా ఇది చూడాలి.
చివరిసారి నేను ప్రెసిడెంట్ బర్డిక్ తో మాట్లాడినప్పుడు,
ఇదే సరైన పరిష్కారం అని తను అనుకుంటున్నట్లు చెప్పింది.
వ్యాపారాలకి మంచిది. మానవాళికి మేలు.
ఆ పనిని ఆమె స్వయంగా ఎందుకు చేయలేకపోయింది?
ఎందుకంటే అందరికీ ఫలితం కావాలి, కాని రిస్కు చేయడానికి ముందుకు రారు.
భయం మన జీవితాలని అలా నడిపిస్తుంది.
-రో, వాళ్లు వెళ్లిపోతున్నారు. -ఎవరు?
ఆ ఎయిర్ ఫోర్స్ వాళ్లు. వాళ్లంతా ఇప్పుడు వెళ్లిపోయారు.
మనం సాధించాం అనుకుంటా, రో! వాళ్లు తలొగ్గారు!
నేను మిగతా విమానాలను ఆపేయనా? వెనక్కి పిలిపించనా?
వద్దు. నన్ను బర్డిక్ తో మాట్లాడనివ్వు, వాళ్ల ప్లాన్ ఏంటో తెలుసుకోనివ్వు.
వాళ్లు మనతో కలిసి పని చేయడానికి మొత్తానికి సిద్ధమైనట్లు ఉన్నారు.
మనం సాధించాం. మనం... నువ్వు గెలిచావు.
మన ప్లాన్ పని చేసింది. నా ఉద్దేశం...
హెమింగ్వే చెప్పినట్లుగా, "ఈ ప్రపంచం ఒక చక్కని ప్రదేశం"...
గీత?
ముంబై
అది చూడు.
-అది ఏంటి? -ఏంటి?
-ఆ వెలుగు నీకు కనిపించడం లేదా? -అదా?
బహుశా సూర్యుడి వెలుగు అనుకుంటా మరో ఎనిమిది నిమిషాల్లో మనం అంతా చచ్చిపోతామేమో.
ఇలా రా. ఇలా రా...
గీత?
అది ఏంటి?
మనం విమానాల్ని వెనక్కి వచ్చేయమన్నాం కదా? ఎందుకు దాడి చేశాం?
-అది మనం కాదు. -మరి ఎవరు చేశారు?
ఆమెని ఎవరు చంపారు?
ఏం జరిగిందో నాకు తెలియాలి, టామ్.
మన దగ్గర శాటిలైట్ దృశ్యాలు ఉన్నాయి, కానీ ఏం జరిగింది అనేది అంచనా వేయడం కష్టంగా ఉంది.
రష్యా ఇండియాని నిందిస్తోంది. ఇండియా పాకిస్తాన్ ని నిందిస్తోంది.
ఇరాన్ అమెరికా మీద నింద వేస్తోంది.
బహుశా అది ఒక ప్రైవేట్ మిలటరీ కాంట్రాక్టర్ పని కావచ్చు.
ఆమెకు శత్రువులు ఉన్నారు.
డాక్టర్ షోపిన్ అర్జెంటుగా ఒక విషయం చెప్పాలి అంటున్నారు.
లోపలికి తీసుకురండి.
నేను సారీ, కానీ నేను ఒక విషయం ఆలోచిస్తున్నాను,
ఆమె దగ్గర ఉన్న పది విమానాలు ఒక్కొక్కటీ 250 టన్నులు మోసుకుపోగల సామర్థ్యం ఉన్నవి,
కానీ ఆమె ఇరవై లక్షల టన్నుల కాల్షియం కార్బొనేట్ గురించి మాత్రమే ప్రస్తావించింది.
ఆమె వాస్తవంగా ఎంత మొత్తాన్ని సేకరించిందో మనం తెలుసుకోవాలి.
ఆమె దగ్గర గనుక ఇరవై లక్షల టన్నులు ఉండి ఉంటే,
అప్పుడు మిగతా విమానాలన్నీ కేవలం ఒక ప్రదర్శన మాత్రమే.
అది మన దృష్టి మరల్చడానికి ఒక ఎత్తుగడ మాత్రమే.
ఆమె దగ్గర ఇంకా ఎక్కువ ఉండి ఉండచ్చు, అంటే, వేల సంఖ్యలో ఉండచ్చు.
మనం గీతతో మాట్లాడాలి.
అది సాధ్యం కాదు అనుకుంటా.
ఏంటి, ఎందుకు?
ఏం జరిగింది?
ఇండియా గగనతలంలో ఆమె విమానం ధ్వంసం అయింది.
ఆమె విమానాన్ని ఎవరు పేల్చారు?
మేము కాదని మాత్రం ఖచ్చితంగా చెప్పగలను.
చాలా సారీ, డాక్టర్.
నా కొడుకు సంగతి ఏంటి? అతను కూడా ఆ విమానంలో ఉన్నాడా?
తెలియదు.
-"మరిన్ని" అంటే మీ ఉద్దేశం ఏంటి? -మరిన్ని ఏంటి, డాక్టర్?
మేడమ్ ప్రెసిడెంట్,
మిగతా తొమ్మిది విమానాలు ఇప్పుడే తమ పేలోడ్ లని విడుదల చేశాయి.
హెయిలింగ్ ఫ్రీక్వెన్సీ లో మేము ఒక సందేశాన్ని గమనించాం.
వినిపించండి.
"ఈ ప్రపంచం చక్కని ప్రదేశం ఇంకా దీని కోసం పోరాడచ్చు." అవును కదా, నాన్నా?
అది నీ డెస్కు మీద ఉండేదని గీత చెప్పింది.
అతను ఏం మాట్లాడుతున్నాడు?
"దీన్ని వదిలిపెట్టడం నాకు ఇష్టం లేదు."
అతని సిగ్నల్ ఆచూకీ తెలుసుకోండి.
"దీన్ని విడిచిపెట్టడం నాకు అసలు ఇష్టం లేదు."
అది చివరిది, రోవన్.
రోవన్, నువ్వు ఎక్కడ ఉన్నా ఇంకా ఏం చేస్తున్నా,
దయచేసి ఆపేయ్. ఆపేయ్!
దాని నుంచి దూరంగా ఉండు, బాబు.
గీత నాకు ఏం నేర్పించిందో, నువ్వు నాకు ఏం నేర్పావో, నేను అదే చేస్తున్నాను,
మౌంట్ పినటూబో.
వద్దు. వద్దు, నువ్వు ఇంటికి వచ్చేయ్.
నువ్వు ఇంటికి వచ్చేయాలి ఇంకా నువ్వు గాయపడకముందే లొంగిపోవాలి, రోవన్.
నీ మీద దాడి జరిగిందనే విషయాన్ని నేను వినలేను.
నువ్వు ఈ లోకంలో లేకపోతే ఈ ప్రపంచం గురించి పోరాడలేవు, బాబు.
ఆమె నాకు చెప్పింది, నాన్న.
ఆమె నీకు ఇచ్చిన పుస్తకాన్ని గురించి నాకు చెప్పింది.
"దేవుళ్ల మాదిరిగా మనము కూడా, ఆ విషయంలో బాగా రాణించగలం."
ఆ పుస్తకం అదే చెబుతోంది, కదా?
లేదు, లేదు. మనం దేవుళ్లం కాదు.
మనలో ఎవ్వరం దేవుళ్లం కాదు. గీత కాదు, నువ్వు కాదు, నేను కాదు.
మనం కేవలం తల్లిదండ్రులం ఇంకా పిల్లలం. దయచేసి ఇంటికి రా. ముందు ఇంటికి వచ్చేయ్.
దానికి చాలా ఆలస్యం అయింది, నాన్న.
ఆ లైన్ ఆగిపోయింది.
ఇక మొదలుపెట్టాల్సిన సమయం.
విడుదల. విడుదల. విడుదల.
విడుదల.
ఏంటి ఇదంతా?
ఏం జరుగుతోంది?
ఓహ్, దేవుడా...
అన్ని ప్రాంతాలలో రసాయనాలు విడుదలైనట్లు రిపోర్టులు వస్తున్నాయి, మేడమ్ ప్రెసిడెంట్.
వాళ్లు డ్రోన్స్ ఉపయోగించారు.
వేలకొద్దీ ఆల్ఫా డెలివరీ డ్రోన్లు.
ఇప్పుడు ఏం జరుగుతుంది?
నాకు తెలియదు.
ఎవ్వరికీ తెలియదు.
తెలుగు అనువాదం: సతీశ్ కుమార్